En patruljevogn rettede onsdag eftermiddag henvendelse til en mistænkelig bil med 2 mænd, der tidligere var blevet løsladt fra politigården i forbindelse med et butikstyveri. Føreren af bilen speedede op ved henvendelsen fra politiet og kørte fremad, hvorefter begge betjente måtte hoppe til side for at undgå at blive påkørt. Herefter kørte bilen hasarderet rundt i den indre by, bl.a. mod ensretning, på fortov, frem mod rødt lys og en fodgænger måtte også springe til side for ikke at blive ramt. De 2 mænd blev senere på dagen anholdt til fods.

Opsummering:
To mænd anholdt efter en vild biljagt i Aalborgs gader onsdag eftermiddag.